Vilnius, 2021 m. rugsėjo 20 d.

**Vilniuje ir Kaune – galimybė pasiskiepyti prie „Lidl“ parduotuvių**

**Šią savaitę, rugsėjo 20, 22 ir 23 dienomis, norintieji kviečiami skiepą nuo COVID-19 gauti atvykus prie „Lidl“ parduotuvių Vilniuje ir Kaune. Šiomis dienomis prie „Lidl“ parduotuvės Vilniuje ir dviejų parduotuvių Kaune bus galima pasiskiepyti skiepų autobuse arba mikroautobuse.**

Rugsėjo 20 d., pirmadienį, nuo 16 iki 20 val. bus galima pasiskiepyti Vilniuje, Naujininkuose, prie Kapsų g. 1 esančios „Lidl“ parduotuvės. Čia pasiskiepyti bus galima Vilniaus miesto savivaldybės skiepų mikroautobuse, kur norinčiųjų lauks „Comirnaty“ („Pfizer-BioNTech“) ir „Spikevax“ („Moderna“) vakcinos.

Šią savaitę norinčiųjų pasiskiepyti lauks ir skiepų komandos Kaune. Trečiadienį, rugsėjo 22 d., nuo 15 iki 19 val. pasiskiepyti bus galima prie „Lidl“ parduotuvės adresu Savanorių pr. 315. Čia norinčiųjų lauks Kauno miesto savivaldybės skiepų autobusas, kuriame bus galima pasirinkti „Comirnaty“ („Pfizer-BioNTech“) arba „Vaxzevria“ („AstraZeneca“) vakciną.

Ketvirtadienį, rugsėjo 23 d., nuo 15 iki 19 val. pasiskiepyti bus galima prie „Lidl“ parduotuvės adresu Baltų pr. 10. Čia norintieji taip pat galės pasirinkti „Comirnaty“ („Pfizer-BioNTech“) arba „Vaxzevria“ („AstraZeneca“) vakciną.

Norintys gauti skiepą, kviečiami stoti į gyvą eilę, iš anksto registruotis nereikia, užteks tik su savimi turėti asmens tapatybę patvirtinantį dokumentą.

Tokia iniciatyva, kai šalies gyventojai prie prekybos tinklo „Lidl“ parduotuvės be registracijos gali gauti skiepą nuo COVID-19, vyksta jau ne pirmą kartą. Kiek anksčiau gyventojai turėjo galimybę pasiskiepyti prie „Lidl“ parduotuvių Vilniuje bei Klaipėdoje. Taip pat rugpjūčio 16 dieną buvo galima pasiskiepyti prie 15 „Lidl“ parduotuvių visoje Lietuvoje.

**Daugiau informacijos:**
Lina Skersytė
Korporatyvinių reikalų ir komunikacijos departamentas
UAB „Lidl Lietuva“
Tel. +370 5 267 3228, mob. tel. +370 680 53556
lina.skersyte@lidl.lt